先驱者镀金铝板

先驱者镀金铝板，是指安装拉两艘无人驾驶太空探测器－先驱者10号搭先驱者11号上，一块载有由人类发出个讯息个镀金铝板。板上刻有一男一女个画像，搭一些符号用以表示箇艘探测器个来源。就像海中漂浮个瓶中信，箇段讯息拿会拉星际间漂浮。但是，若探测器要航行到一个距离太阳系30光年距离个恒星个话，渠个所需个平均辰光就已经比我伲身处个银河系现时个年龄还要长。

先驱者探测器是第一个离开太阳系个人造物件。箇块镀金铝板装嵌拉探测器上天线个主柱之下，用以保护渠个弗受太空尘所侵蚀。美国太空总署希望箇块板搭探测器本身能比地球搭太阳更加长寿。

拉先驱者计划后，旅行者计画个探测器亦仿效箇块镀金铝板，把更加复杂搭详细个讯息收录拉旅行者金唱片之中，随着探测器拉1977年发射到太空之中。